Glenys Mair Lloyd

Awdures ac athrawes oedd Glenys Mair Lloyd (1941 – 15 Tachwedd 2017).

Bywgraffiad
Magwyd Glenys Bambrough ym Mhowys. Roedd yn athrawes Saesneg a weithiodd yng Nghymru a Lloegr. Ymddeolodd yn 1990 a symudodd i ardal Bangor, yn Llandygái a Porth Penrhyn.

Daeth yn agos at ennill Gwobr Goffa Daniel Owen yn yr Eisteddfod Genedlaethol gyda’i nofel, Heldir y Diafol.

Roedd hefyd yn awdur rhaglenni dogfen, gan weithio gyda'r cyfarwyddwr Wil Aaron a Ffilmiau'r Nant ar ddogfennau a enillodd wobrau rhyngwladol.

Ei phartner oedd Will Humphreys ac roedd ganddi ddau o blant. Bu farw o drawiad ar y galon yn ei chartref ym Mhorth Penrhyn yn 76 oed.

Llyfryddiaeth
 Heldir y Diafol (1996)
 Bargen y Brenin (2000)
 Rhyfel Sam (2001)
 Castell y Blaidd (2004)
 Pirate of Penrhyn (2015)

Rhaglenni dogfen
 Yn y Pacrew - taith olaf y Karluk (2006) - Ffilm ddogfen gyda Wil Aaron/David Gullason (Canada)/Cwmni Da/History TV (Canada), S4C Rhyngwladol), enillodd y brif wobr, 'Ffim Orau Gwyl Jules Verne', ym Mharis gyda'r Tywysog Albert o Fonaco a'r actor Christopher Lee ('Dracula') yn feirniaid.
 Ar Drywydd y Dywysoges Lilian o Sweden (2000) - Ffilm ddogfen gyda Wil Aaron, Ffilmiau'r Nant.
 The Amazing Life of Princess Lillian (2013) - cyfweliad ar Radio 4 
 Kingdom of the Sun (2006) - Drama ddogfen ar gyfer BBC Radio Wales - hanes Eluned Morgan, Patagonia, a'r Indiaid. Cynhyrchydd - Aled P Jones.
 An. Honourable Pirate (2007) - Rhaglen ddogfen am hanes Pirs Gruffydd, ar gyfer BBC Radio Wales. Cynhyrchydd - Aled P Jones.
 1918 (2008) - Drama ddogfen am drychineb RMS Leinster, BBC Radio Cymru. Cynhyrchydd - Aled P Jones.

Cyfeiriadau

Categori:Addysgwyr o Gymru
Categori:Llenorion plant Cymraeg
Categori:Llenorion yr 20fed ganrif o Gymru
Categori:Llenorion yr 21ain ganrif o Gymru
Categori:Marwolaethau 2017
Categori:Merched yr 20fed ganrif o Gymru
Categori:Merched yr 21ain ganrif o Gymru